ceny v londýne
národnou menou je britská libra, zameníte ju bezproblémovo na ktoromkoľvek letisku alebo v zmenárni na slovensku i priamo v anglicku. londýn je jedna z najdrahších európskych metropol. rátajte preto s vyššími cenami ubytovania a jedla. na druhej strane však ušetrite pri návšteve pamiatok, keďže vstup do múzeí a kostolov spravidla nie je spoplatnený.
hľadáte hotel v londýne? Čím bližšie k centru, tým je cena vyššia. najdrahšími štvrťami sú city of london, westminster, kensington, chelsea a southwark, kde za noc poľahky zaplatíte aj 200 £. vybrať tú najlepšiu štvrť, čo do ceny a lokality, je kvôli rozmerom londýna nemožné.
tak či onak budete všade používať metro. ak sa rozhodnete pre súkromné ubytovanie, odporúčame vám poriadne si vopred preveriť kvalitu ubytovania cez referencie. chladné byty s plesňami tu nie sú ničím výnimočným. hotely a hostely v londýne majú zväčša dobrú kvalitu.
ceny ubytovania, jeho lokalitu a referencie užívateľov si môžete skontrolovať a rezervovať ubytovanie priamo cez pelikán. ak zvažujete pobyt v londýne a hľadáte cenovo najvýhodnejší balík letenky a ubytovania, oplatí sa vám pozrieť aj aktuálnu ponuku dovoleniek priamo na pelikáne. pri troche šťastia môžete nájsť zľavnený letecký zájazd do londýna.
nultý poludník v londýnskom greenwichi je základom greenwichského stredného času (gmt), od ktorého sa počítajú časové pásma. smerom na západ záporne a smerom na východ kladne. keďže slovensko sa nachádza na východnej strane, je u nás o jednu hodinu viac ako v londýne.